

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**Nr. 11.296/20.02.2025**

Kereskényi Gábor, primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind aprobarea documentației de avizare a lucrărilor de intervenție și a indicatorilor tehnico-economici, pentru obiectivul de investiții „REABILITARE BLOC DE LOCUINȚE SOCIALE PE STRADA OSTROVULUI NR. 2/CD”, din Municipiul Satu Mare, județul Satu Mare, proiect în susținerea căruia formulez următorul

**Referat de aprobare**

Obiectivul general de utilitate publică al documentației de avizare a lucrărilor de intervenție constă în refuncționalizarea clădirii existente a blocului de locuințe cu regim de înălțime Subsol tehnic+Parter+4Etaje situat pe strada Ostrovului nr. 2/CD.

Prin aprobarea documentației de avizare a lucrărilor de intervenție și a indicatorilor tehnico-economici la obiectivul de investiție „REABILITARE BLOC DE LOCUINȚE SOCIALE PE STRADA OSTROVULUI NR. 2/CD” din Municipiul Satu Mare, județul Satu Mare, documentația va putea fi utilizată pentru faza de proiectare și execuție.

Prin Hotărârea nr. 168/30.05.2024, s-a aprobat documentația de avizarea a lucrărilor de intervenție și a indicatorilor tehnico-economici pentru obiectivul de investiții „REABILITARE BLOC DE LOCUINȚE SOCIALE PE STRADA OSTROVULUI NR. 2/CD”. În vederea accesării de fonduri guvernamentale prin Programul multianual de construcții locuințe sociale/locuințe de necesitate derulat conform Legii locuinței nr. 144/1996 este necesară reaprobarea documentației de avizare a lucrărilor de intervenție, a indicatorilor tehnico-economici și a devizului general al acestui obiectiv. Astfel, valoarea obiectivului de investiții rămâne neschimbată și se modifică doar forma devizului general, unde se defalcă sumele referitoare la bugetul local și sumele referitoare la bugetul de stat pentru acest obiectiv.

Având în vedere cele expuse mai sus, ținând seama de prevederile art. 41 și art. 44 alin. (1) din Legea nr. 273/2006 privind finanțele publice locale, cu modificările și completările ulterioare, cu referire la cheltuielile de investiții și aprobarea documentațiilor tehnico-economice ale obiectivelor de investiții,

Raportat la prevederile art. 129 alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții de interes local,

Propun spre dezbatere și aprobare Consiliului Local al Municipiului Satu Mare Proiectul de hotărâre privind aprobarea documentației de avizare a lucrărilor de intervenție și a indicatorilor tehnico-economici, pentru obiectivul de investiții „REABILITARE BLOC DE LOCUINȚE SOCIALE PE STRADA OSTROVULUI NR. 2/CD” din Municipiul Satu Mare, județul Satu Mare, în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**

Întocmit în 2 ex.

Ing. Dorin Mihai Bereș